भारत सरकार

मानव संसाधन विकास मंत्रालय

स्कूल शिक्षा और साक्षरता विभाग

 **राज्‍य सभा**

तारांकित प्रश्‍न संख्‍या : 199

उत्‍तर देने की तारीख : 12 मई, 2016

**केन्द्रीय विद्यालय संगठन में नयी पेंशन योजना के आंकड़ों में विसंगति**

**\*199. डा॰ अनिल कुमार साहनीः**

क्या मानव संसाधन विकास मंत्री यह बताने की कृपा करेंगे किः

(क) क्या केन्द्रीय विद्यालय संगठन ने कर्मचारियों के वेतन से की गयी कटौती की राशि और नई पेंशन योजना-सेंट्रल रिकार्ड कीपिंग एजेंसी में वास्तव में जमा की गयी राशि के मामले में नयी पेंशन योजना के आंकड़ों के मिलान में आयी विसंगतियों का पता लगाने के लिए केाई कार्यवाही आरंभ की है;

(ख) यदि हां, तो दिल्ली क्षेत्र का तत्संबंधी ब्यौरा क्या है और इसके संबंध में प्राप्त शिकायतों

पर क्या कार्रवाई की गई है;

(ग) क्या केन्द्रीय विद्यालय संगठन के नयी पेंशन योजना अंशदाताओं की पूर्व राशि को पुराने मामलों में अपलोड नहीं किया गया है; और

(घ) यदि हां, तो केन्द्रीय विद्यालय, पीतमपुरा सहित दिल्ली क्षेत्र का तत्संबंधी ब्यौरा क्या है और इसके संबंध में प्राप्त शिकायतों पर क्या कार्रवाई की गयी है?

**उत्‍तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) से (घ): एक विवरण सभा-पटल पर रख दिया गया है।

**‘‘केन्द्रीय विद्यालय संगठन में नयी पेंशन योजना के आंकड़ों में विसंगति’’ के संबंध में माननीय संसद सदस्‍य डा॰ अनिल कुमार साहनी द्वारा दिनांक 12.05.2016 को पूछे जाने वाले राज्‍य सभा तारांकित प्रश्‍न सं.199 के भाग (क) से (घ) के उत्तर में संदर्भित विवरण।**

(क) और (ख): केन्द्रीय विद्यालय संगठन (केविस) के सभी कर्मचारी यूनियन बैंक ऑफ इंडिया द्वारा अनुरक्षित वेतन वेब-पोर्टल के माध्यम से वेतन प्राप्त कर रहे हैं। उनके अलग-अलग मासिक वेतन बिलों से नई पेंशन योजना (एनपीएस) के बाबत की गई कटौतियों को, जैसाकि वेब पोर्टल पर अपलोड और प्रदर्शित किया जाता है, मासिक आधार पर राष्ट्रीय प्रतिभूति डिपोजिटरी लिमिटेड (एनएसडीएल) में जमा करा दिया जाता है और उनका संबंधित क्षेत्रीय कार्यालयों, क्षेत्रीय शिक्षा एवं प्रशिक्षण संस्थानों (जैडआईईटी) और केन्द्रीय विद्यालय संगठन (केविस) के मुख्यालयों, जैसा मामला हो, के खातों के साथ मिलान किया जाता है। तत्पश्चात, एनएसडीएल की सेंट्रल रिकार्ड कीपिंग एजेंसी, संबंधित अंशदाताओं को एसएमएस/ई-मेल के द्वारा प्रत्येक व्यक्तिगत खाते की स्थिति मासिक आधार पर उपलब्ध कराती है।

केन्द्रीय विद्यालय संगठन के दिल्ली क्षेत्र में एनपीएस के संबंध में प्राप्त शिकायतों और उन्हें निपटाए जाने का विवरण संलग्न है।

(ग) और (घ): केविस ने सूचित किया है कि उसके सभी क्षेत्रों में एनपीएस अंशदाताओं के पुराने मामलों के संबंध में आधिकारिक (लिगेसी) सभी राशियों को अपलोड कर दिया गया है।

\*\*\*\*\*

**संलग्नक**

**‘‘केन्द्रीय विद्यालय संगठन में नयी पेंशन योजना के आंकड़ों में विसंगति’’ के संबंध में माननीय संसद सदस्‍य डा॰ अनिल कुमार साहनी द्वारा दिनांक 12.05.2016 को पूछे जाने वाले राज्‍य सभा तारांकित प्रश्‍न सं.199 के भाग (ख) के उत्तर में संदर्भित संलग्नक।**

|  |
| --- |
| **एनपीएस मामलों में प्राप्त अभ्यावेदनों के निपटान का ब्यौरा** |
| **क्र.स.** | **कर्मचारी का नाम** | **शिकायत का सार** | **क्षेत्रीय कार्यालय द्वारा की गई कार्रवाई** |
| 1 | श्री सुशील कुमार शुक्ला, केन्द्रीय विद्यालय, पीतमपुरा | आधिकारिक (लिगेसी) राशि को अपलोड करना | निपटान कर दिया गया है |
| 2 | श्री फूल कंवर, केन्द्रीय विद्यालय, विकासपुरी | शेष अंशदान को अपलोड करना  | निपटान कर दिया गया है |
| 3 | सुश्री मिथलेश यादव, केन्द्रीय विद्यालय, विकासपुरी | आधिकारिक राशि को अपलोड करना | निपटान कर दिया गया है |
| 4 | सुश्री इन्द्राणी डे, केन्द्रीय विद्यालय, जेएनयू | नामिती विवरणों में परिवर्तन  | निपटान कर दिया गया है |
| 5 | श्री अवधेश कुमार लावनिया, केन्द्रीय विद्यालय, जेएनयू | शेष अंशदान को अपलोड करना | निपटान कर दिया गया है |
| 6 | सुश्री मोनिका शर्मा, केन्द्रीय विद्यालय, जेएनयू | आधिकारिक राशि को अपलोड करना | निपटान कर दिया गया है |
| 7 | सुश्री मधु शर्मा, केन्द्रीय विद्यालय, जेएनयू  | नामिती/आई-पिन विवरणों में परिवर्तन  | निपटान कर दिया गया है |
| 8 | श्रीमती अबुंजा प्रियदर्शनी, केन्द्रीय विद्यालय, पुष्प विहार | शेष अंशदान को अपलोड करना | निपटान कर दिया गया है |
| 9 | श्रीमती सुभा सेठी, केन्द्रीय विद्यालय, गाजियाबाद | स्थायी खाता संख्या का आबंटन और आधिकारिक राशि को अपलोड करना | निपटान कर दिया गया है |
| 10 | श्री सौरभ जेटली, केन्द्रीय विद्यालय, गाजियाबाद | शेष अंशदान को अपलोड करना | निपटान कर दिया गया है |
| 11 | श्री नरेन्द्र यादव, केन्द्रीय विद्यालय, पश्चिम विहार | आधिकारिक राशि को अपलोड करना | निपटान कर दिया गया है |
| 12 | श्रीमती श्वेता गुप्ता, केन्द्रीय विद्यालय, टैगोर गार्डन | स्थायी खाता संख्या का आबंटन और आधिकारिक राशि को अपलोड करना | निपटान कर दिया गया है |
| 13 | श्री संजय कंसल, केन्द्रीय विद्यालय, एन्ड्रयूज गंज | आधिकारिक राशि को अपलोड करना | निपटान कर दिया गया है |
| 14 | श्रीमती ममता वर्मा, केन्द्रीय विद्यालय, वसन्त कुंज | आधिकारिक राशि को अपलोड करना | निपटान कर दिया गया है |
|  |